b"\n_START_ARTICLE_\nToni Kroos\n_START_SECTION_\nTraject\xc3\xb2ria esportiva\n_START_PARAGRAPH_\nEl 21 de desembre de 2013 form\xc3\xa0 part de l'equip titular del Bayern de Munic que esdevingu\xc3\xa9 campi\xc3\xb3 del Campionat del M\xc3\xb3n de Clubs de futbol 2013, a Marr\xc3\xa0queix, Marroc, en derrotar per 2-0 el Raja Casablanca._NEWLINE_El juliol de 2014 el Reial Madrid va anunciar el fitxatge del jugador, que va adquirir al Bayern de Munic per uns 30 milions d'euros.\n_START_SECTION_\nSelecci\xc3\xb3 alemanya\n_START_PARAGRAPH_\nVa participar en el mundial sub-17 de Corea 2007 amb la selecci\xc3\xb3 del seu pa\xc3\xads, sent eliminats en el partit de semifinals amb Nig\xc3\xa8ria (qui despr\xc3\xa9s s'adjudica la copa contra Espanya) per 3-1, sent el gol alemany marcat per Toni Kroos. AL finalitzar aquest esdeveniment, Kroos va guanyar el Trofeu al Millor Jugador Sub-17 i amb la Bota de Bronze del torneig, a l'arribar a ser el 3r golejador amb 5 gols._NEWLINE_El 8 de maig de 2014 va ser incl\xc3\xb2s pel seleccionador alemany Joachim L\xc3\xb6w a la llista preliminar de 30 jugadors per la fase final del mundial de 2014. Posteriorment, el juny de 2014 fou ratificat com a un dels 23 seleccionats per representar Alemanya a la Copa del M\xc3\xb3n de Futbol de 2014 al Brasil._NEWLINE_L'11 de juliol de 2014 la FIFA va anunciar la seva inclusi\xc3\xb3 entre els deu candidats a la Pilota d'Or al Millor Jugador del Mundial (els guanyadors de les Pilotes d'Or, Plata i Bronze als tres millors jugadors del Mundial del Brasil serien anunciats el dia 14, un dia despr\xc3\xa9s de la disputa de la final del Mundial a l'estadi de Maracan\xc3\xa1)."